ai4bharat/Pralekha huggingface dataset:
മന്ത്രിസഭ
ശാസ്ത്ര, സാങ്കേതിക നവീനാശയ രംഗങ്ങളില് ഇന്ത്യാ- ഉസ്ബെക്ക് സഹകരണം
ശാസ്ത്ര, സാങ്കേതിക നവീനാശയ രംഗങ്ങളില് ഇന്ത്യയും, ഉസ്ബെക്കിസ്ഥാനും തമ്മിലുള്ള സഹകരണ കരാര് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം വിലയിരുത്തി. 2018 ഒക്ടോബര് 01 ന് പ്രധാനമന്ത്രി ശ്രീ. നരേന്ദ്ര മോദിയുടെയും ഉസ്ബെക്കിസ്ഥാന് പ്രസിഡന്റ് ശ്രീ. ഷവ്ക്കത്ത് മിറായോയേവിന്റെയും സാന്നിദ്ധ്യത്തില് ഇന്ത്യയ്ക്ക് വേണ്ടി കേന്ദ്ര ശാസ്ത്ര സാങ്കേതിക ഭൗമശാസ്ത്ര മന്ത്രി ഡോ. ഹര്ഷ് വര്ദ്ധനും, ഉസ്ബക്കിസ്ഥാന് വേണ്ടി അവിടത്തെ നവീനാശയ വികസന മന്ത്രി ശ്രീ. ഇബ്രാഹിം അബ്ദു റഖ്മാനോവുമാണ് കരാറില് ഒപ്പ് വച്ചത്.
പ്രയോജനങ്ങള് :
(ശാസ്ത്ര സാങ്കേതിക രംഗങ്ങളിലെ തങ്ങളുടെ കരുത്ത് പരസ്പര താല്പര്യങ്ങള്ക്കായി വിനിയോഗിക്കാന് കരാര് വഴി സാധിക്കും ഇത് ഉഭയകക്ഷി ബന്ധങ്ങളുടെ ഒരു പുതിയ അദ്ധ്യായം തുറക്കും. രണ്ട് രാജ്യങ്ങള്ക്കുമിടയില് ശാസ്ത്ര, സാങ്കേതിക, നവീനാശയ രംഗങ്ങളില് സഹകരണം പരിപോഷിപ്പിക്കുകയാണ് കരാറിന്റെ ലക്ഷ്യം. ഇന്ത്യയിലെയും, ഉസ്ബക്കിസ്ഥാനിലെയും വ്യവസായ സ്ഥാപനങ്ങള്, ഗവേഷണ ലബോറട്ടറികള് എന്നിവിടങ്ങളിലെ ഗവേഷകര് മുതലായവര് ഇതില് ഉള്പ്പെടും. കൃഷിയും, ഭക്ഷ്യ ശാസ്ത്ര സാങ്കേതിക വിദ്യയും, എഞ്ചിനീയറിംഗ് സയന്സുകള്, വിവര സാങ്കേതിവിദ്യ, അപ്ലൈഡ് മാത്തമാറ്റിക്സ്, ഡാറ്റ സയന്സ്, ആരോഗ്യ മെഡിക്കല് സാങ്കേതികവിദ്യ, മെറ്റീരിയല് സയന്സ്, ലൈഫ് സയന്സ്, ബയോ ടെക്നോളജി, ആസ്ട്രോ ഫിസിക്സ്, ഊര്ജ്ജം, ജലം, കാലാവസ്ഥ, പ്രകൃതി വിഭവങ്ങള് മുതലായവയെ സഹകരണത്തിനുള്ള അടിയന്തര മേഖലകളായി കണ്ടെത്തിയിട്ടുണ്ട്.
ND MRD - 858
പ്രധാനമന്ത്രിയുടെ ഓഫീസ്
ക്രെഡിറ്റ് ഗ്യാരണ്ടി സ്കീം കൂടുതൽ നവീകരിച്ചതിൽ , പ്രധാനമന്ത്രിയുടെ പ്രശംസ
എംഎസ്എംഇ മേഖലയെ ശക്തിപ്പെടുത്താനുള്ള ഗവൺമെന്റിന്റെ ശ്രമങ്ങളുടെ ഭാഗമാണ് ക്രെഡിറ്റ് ഗ്യാരണ്ടി പദ്ധതി നവീകരിക്കുന്നതെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
എംഎസ്ഇ മേഖലയെ ശക്തിപ്പെടുത്തുന്നതിനുള്ള നിരന്തര ശ്രമങ്ങളുടെ ഭാഗമായി, എംഎസ്ഇകളിലേക്കുള്ള വായ്പയുടെ ഒഴുക്ക് വർദ്ധിപ്പിക്കുന്നതിനായി ക്രെഡിറ്റ് ഗ്യാരന്റി സ്കീം കൂടുതൽ നവീകരിച്ചതായി MSME യുടെ കേന്ദ്ര മന്ത്രി ശ്രീ നാരായൺ റാണെ ഒരു ട്വീറ്റ് ത്രെഡിൽ അറിയിച്ചു.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"എംഎസ്എംഇ മേഖലയെ ശക്തിപ്പെടുത്താനുള്ള നമ്മുടെ ഗവൺമെന്റിന്റെ ശ്രമങ്ങളുടെ ഭാഗമാണിത്."
This is a part of our Government's efforts to strengthen the MSME sector. https://t.co/EWdEZeNCVA
— Narendra Modi  April 4, 2023
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 201.88 കോടിയിലധികം വാക്സിന് ഡോസുകള്
ഉപയോഗിക്കാത്ത 5.73 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,01,88,89,325
ബാക്കിയുള്ളത്
5,73,31,800
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 201.88 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 5.73 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND
(Visitor Counter : 68
പ്രധാനമന്ത്രിയുടെ ഓഫീസ്
ബ്ലാക്ക്സ്റ്റോണിന്റെ ചെയർമാനും സിഇഒയും സഹസ്ഥാപകനുമായ ശ്രീ സ്റ്റീഫൻ ഷ്വാർസ്മാനുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ചെയർമാനും സിഇഒയും ബ്ലാക്ക്സ്റ്റോണിന്റെ സഹസ്ഥാപകനുമായ ശ്രീ സ്റ്റീഫൻ ഷ്വാർസ്മാനുമായി കൂടിക്കാഴ്ച നടത്തി .
ഇന്ത്യയിലെ ബ്ലാക്ക്സ്റ്റോണിന്റെ നിലവിലുള്ള പദ്ധതികളെക്കുറിച്ചും അടിസ്ഥാനസൗകര്യങ്ങൾ , റിയൽ എസ്റ്റേറ്റ് മേഖലകളിലെ കൂടുതൽ നിക്ഷേപങ്ങളോടുള്ള അവരുടെ താൽപ്പര്യത്തെക്കുറിച്ചും ശ്രീ ഷ്വാർസ്മാൻ പ്രധാനമന്ത്രിയെ വിശദീകരിച്ചു. നാഷണൽ ഇൻഫ്രാസ്ട്രക്ചർ പൈപ്പ്ലൈൻ, നാഷണൽ മോണിറ്റൈസേഷൻ പൈപ്പ് ലൈൻ എന്നിവയുൾപ്പെടെ ഇന്ത്യയിലെ വാഗ്ദാന നിക്ഷേപ അവസരങ്ങളും ചർച്ചയിൽ ഉൾപ്പെട്ടു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി പ്രതിരോധ സൈനിക ബഹുമതിദാന ചടങ്ങിൽ പങ്കെടുത്തു
പ്രധാനമന്ത്രി ശ്രീ നരേന്ദ്ര മോദി ഇന്ന് രാഷ്ട്രപതി ഭവനിൽ നടന്ന പ്രതിരോധ സൈനിക ബഹുമതിദാന ചടങ്ങിൽ പങ്കെടുത്തു.
പ്രധാനമന്ത്രി ട്വീറ്റ് ചെയ്തു:
"പ്രതിരോധ സൈനിക ബഹുമതിദാന ചടങ്ങിൽ പങ്കെടുത്തു. ധീരതാ അവാർഡ് ലഭിച്ച എല്ലാവരിലും അഭിമാനിക്കുന്നു. അവരുടെ ധൈര്യം എപ്പോഴും നമുക്ക് പ്രചോദനമാകും."
Attended the Defence Investiture Ceremony. Proud of all those who have been conferred the Gallantry Awards. Their courage will always inspire us. pic.twitter.com/tsbVjDpTnX
— Narendra Modi  May 9, 2023
ആരോഗ്യ, കുടുംബക്ഷേമ മന്ത്രാലയം
കോവിഷീൽഡിന്റെ രണ്ട് ഡോസുകൾ തമ്മിലുള്ള ഇടവേള 4-8 ആഴ്ചയായി വർദ്ധിപ്പിക്കാൻ സംസ്ഥാന-കേന്ദ്രഭരണപ്രദേശങ്ങൾക്ക് കേന്ദ്രം കത്തെഴുതി
ന്യൂഡൽഹി, മാർച്ച് 22, 2021
പുറത്തുവരുന്ന ശാസ്ത്രീയ തെളിവുകൾ കണക്കിലെടുത്ത് കോവിഷീൽഡിന്റെ രണ്ട് ഡോസുകൾ തമ്മിലുള്ള ഇടവേള പുതുക്കി നിശ്ചയിക്കാൻ നാഷണൽ ടെക്നിക്കൽ അഡ്വൈസറി ഗ്രൂപ്പ് ഓൺ ഇമ്യൂണൈസേഷൻ  ശുപാർശ ചെയ്തതിനെ തുടർന്ന്, നാഷണൽ എക്സ്പേർട്ട് ഗ്രൂപ്പ് ഓൺ വാക്സിൻ അഡ്മിനിസ്ട്രേഷൻ  അതിന്റെ 20 മത് യോഗത്തിൽ ഇടവേള വർദ്ധിപ്പിക്കാൻ തീരുമാനിച്ചു. മുമ്പുള്ള 4-6 ആഴ്ചകൾക്ക് പകരം, ഒന്നാം ഡോസിന് ശേഷം 4-8 ആഴ്ചത്തെ ഇടവേളയിൽ കോവിഷീൽഡിന്റെ രണ്ടാം ഡോസ് നൽകിയാൽ മതിയെന്ന് പരിഷ്കരിച്ച ശുപാർശയിൽ പറയുന്നു. രണ്ട് ഡോസുകൾക്കിടയിലുള്ള പുതുക്കിയ ഇടവേള കോവിഷീൽഡിന് മാത്രമേ ബാധകമാകൂ. കോവാക്സിന് ബാധകമല്ല.
എൻടിഐജിഐ, എൻഇജിവിഎസി എന്നിവയുടെ ശുപാർശകൾ കേന്ദ്ര ആരോഗ്യ, കുടുംബക്ഷേമ മന്ത്രാലയം അംഗീകരിച്ചിട്ടുണ്ടെന്നും ഇടവേള അപ്രകാരം നടപ്പാക്കാവുന്നതാണെന്നും കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ ഇന്ന് സംസ്ഥാന-കേന്ദ്രഭരണപ്രദേശങ്ങളിലെ ചീഫ് സെക്രട്ടറിമാർക്ക് അയച്ച കത്തിൽ വ്യക്തമാക്കുന്നു. ഒന്നാം ഡോസ് കഴിഞ്ഞ് 4-8 ആഴ്ചകൾക്കുള്ളിൽ ഗുണഭോക്താക്കൾക്ക് കോവിഷീൽഡിന്റെ രണ്ടാം ഡോസ് നൽകുന്നത് ഉറപ്പാക്കാൻ സംസ്ഥാന-കേന്ദ്രഭരണപ്രദേശങ്ങളോട് കത്തിൽ ആവശ്യപ്പെട്ടിട്ടുണ്ട്.
(നിലവിലെ ശാസ്ത്രീയ തെളിവുകൾ കണക്കിലെടുക്കുമ്പോൾ കോവിഷീൽഡിന്റെ രണ്ടാമത്തെ ഡോസ് 6-8 ആഴ്ചകൾക്കിടയിൽ നൽകിയാൽ സംരക്ഷണം വർദ്ധിക്കുമെന്ന് പറയുന്നു. എന്നാൽ നിശ്ചിത കാലയളവ് 8 ആഴ്ച കഴിയാൻ പാടുള്ളതല്ല.
പ്രധാനമന്ത്രിയുടെ ഓഫീസ്
രാജസ്ഥാനിലെ കോട്ടയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
അപകടത്തിനിരയായവർക്ക് ആശ്വാസധനം അനുവദിച്ചു
രാജസ്ഥാനിലെ കോട്ടയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്നുള്ള സഹായധനവും പ്രധാനമന്ത്രി അനുവദിച്ചു
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"രാജസ്ഥാനിലെ കോട്ടയിലുണ്ടായ അപകടം വളരെ വേദനാജനകമാണ്. ഇതിൽ ജീവൻ നഷ്ടപ്പെട്ടവരുടെ കുടുംബങ്ങളോട് ഞാൻ അനുശോചനം രേഖപ്പെടുത്തുന്നു. ഈ അഗാധ ദുഃഖം താങ്ങാനുള്ള ശക്തി ദൈവം അവർക്ക് നൽകട്ടെ: പ്രധാനമന്ത്രി"
"കോട്ടയിലുണ്ടായ ദാരുണമായ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും: പ്രധാനമന്ത്രി"
-ND-
(
ധനകാര്യ മന്ത്രാലയം
തിരുവനന്തപുരം ജില്ലയിലെ ബാങ്കുകള് 9,160 കോടിരൂപ മുന്ഗണനാ വായ്പ നല്കി
തിരുവനന്തപുരം ജില്ലയിലെ ബാങ്കുകള് കഴിഞ്ഞ സാമ്പത്തികവര്ഷത്തില് മാര്ച്ച് 31 വരെ 9,160 കോടിരൂപ മുന്ഗണനാ വായ്പ നല്കിയതായി ജില്ലാതല ബാങ്കിംഗ് അവലോകനസമിതി യോഗത്തില് ലീഡ് ബാങ്കായ ഇന്ഡ്യന് ഓവര്സീസ് ബാങ്ക്  അറിയിച്ചു. ഇതില് 5,137 കോടിരൂപ കാര്ഷികവായ്പയും, 1,871 കോടിരൂപ
സൂക്ഷ്മ-ചെറുകിട- ഇടത്തരം സംരംഭങ്ങളുടെ വായ്പയും 2,152 കോടിരൂപ ഇതര മുന്ഗണനാ മേഖലാ വായ്പയുമാണ്.
ഓണ്ലൈനായി ചേര്ന്ന യോഗത്തില് ഡപ്യൂട്ടി കളക്ടര് മുഹമ്മദ് സഫീര് അധ്യക്ഷനായിരുന്നു. ജില്ലയില് അര്ഹതയുളളവര്ക്ക് വിദ്യാഭ്യാസവായ്പ വേഗത്തില് ലഭ്യമാക്കണമെന്നും, ബാങ്കുകളുമായി ബന്ധപ്പെട്ട ജനങ്ങളുടെ പരാതികള് സമയബന്ധിതമായി പരിഹരിക്കണമെന്നും അദ്ദേഹം നിര്ദ്ദേശിച്ചു.
ജില്ലയിലെ വായ്പാ നിക്ഷേപാനുപാതം 67.45 ശതമാനമാണ്. 2021 മാര്ച്ച് 31 വരെ ജില്ലയിലെ ബാങ്കുകളിലെ നിക്ഷേപം 97,890 കോടി രൂപയും വായ്പ 66,024 കോടി രൂപയുമാണ്. ഇതില് 25,918 കോടിരൂപ മുന്ഗണനാ വായ്പയാണ്.
യോഗത്തില് ഐഒബി ചീഫ് റീജിയണല് മാനേജര് വി. എച്ച്. സുരേഷ് ആമുഖ പ്രഭാഷണം നടത്തി. റിസര്വ് ബാങ്ക് അസിസ്റ്റന്റ് ജനറല് മാനേജര് വി. വി. വിശാഖ്, നബാര്ഡ് ജില്ലാ വികസന ഓഫീസര് മീനു അന്വര് എന്നിവര് ജില്ലയിലെ ബാങ്കുകളുടെ വായ്പാ വിതരണമടക്കമുള്ള പ്രവര്ത്തനങ്ങള് അവലോകനം ചെയ്തു.
ലീഡ് ജില്ലാ മാനേജര് ജി. ശ്രീനിവാസ പൈ, ഡോ. ശശി തരൂര് എം. പി. യുടെ പ്രതിനിധി, വിവിധ ബാങ്കുകളുടെ മേഖലാ മേധാവികള്, വിവിധ വകുപ്പുകളിലെ ജില്ലയിലെ ഉന്നത ഉദ്യോഗസ്ഥര്, ബാങ്കിംഗ് സാക്ഷരതാ കൗണ്സിലര്മാര് എന്നിവരും പങ്കെടുത്തു.
(Visitor Counter : 13
വനിതാ, ശിശു വികസന മന്ത്രാലയം
വനിതാ ശിശു വികസന മന്ത്രാലയം 2023 ലെ പ്രധാനമന്ത്രി രാഷ്ട്രീയ ബാല പുരസ്കാരത്തിനായുള്ള നാമ നിർദ്ദേശങ്ങൾ ക്ഷണിച്ചു
ന്യൂ ഡൽഹി: മെയ് 25, 2023
ദേശീയ തലത്തിൽ അംഗീകാരം അർഹിക്കുന്ന പ്രതിഭകൾക്കുള്ള കേന്ദ്ര വനിതാ ശിശു - വികസന മന്ത്രാലയത്തിന്റെ പ്രധാനമന്ത്രി ബാല പുരസ്കാരം  വർഷം തോറും നൽകിവരുന്നു. ധീരത, കായികം, സാമൂഹിക സേവനം, ശാസ്ത്ര-സാങ്കേതികം, പരിസ്ഥിതി, കല-സംസ്കാരം, നൂതനാശയം എന്നീ മേഖലകളിൽ അസാധാരണ കഴിവ് തെളിയിച്ച കുട്ടികൾക്ക് അർഹമായ അംഗീകാരം നൽകുന്നതിനാണ് ഈ പുരസ്കാരം ഏർപ്പെടുത്തിയിട്ടുള്ളത്. എല്ലാ വർഷവും ജനുവരിയിൽ, ന്യൂ ഡൽഹിയിൽ സംഘടിപ്പിക്കുന്ന പ്രത്യേക ചടങ്ങിൽ വെച്ചാണ് ഇന്ത്യൻ രാഷ്ട്രപതി പുരസ്കാരങ്ങൾ സമ്മാനിക്കുന്നത്. 1,00,000 രൂപ ക്യാഷ് അവാർഡ്, മെഡൽ, സർട്ടിഫിക്കറ്റ് എന്നിവ അടങ്ങിയതാണ് പുരസ്കരം.
ഇന്ത്യയിൽ താമസിക്കുന്ന 18 വയസ്സിൽ താഴെയുള്ള  എല്ലാ ഇന്ത്യൻ പൗരന്മാർക്കും അപേക്ഷ സമർപ്പിക്കാവുന്നതാണ്. അപേക്ഷകൾ ഇതുനുവേണ്ടി പ്രത്യേകം രൂപകൽപ്പന ചെയ്തിരിക്കുന്ന https://awards.gov.in എന്ന പോർട്ടലിൽ ഓൺലൈൻ വഴി സമർപ്പിക്കേണ്ടതാണ്. ഓൺലൈൻ അപേക്ഷകൾക്കുള്ള അവസാന തീയതി 31.07.2023 ആണ്.
നാമനിർദേശങ്ങൾ https://awards.gov.in എന്ന പോർട്ടലിൽ ഓൺലൈൻ വഴി മാത്രമേ സ്വീകരിക്കുകയുള്ളൂ.
വിശദ വിവരങ്ങൾക്കായി https://wcd.nic.in/sites/default/files/PMRBP%20Guidelines.pdf സന്ദർശിക്കുക.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 176.52 കോടി പിന്നിട്ടു
കഴിഞ്ഞ 24 മണിക്കൂറിൽ 30.49 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 176.52 കോടി  കടന്നു. 2,01,49,530 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 30,009 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,22,19,896 ആയി. ദേശീയ രോഗമുക്തി നിരക്ക് 98.46%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 14,148 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,48,359 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.35% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 11,55,147 പരിശോധനകൾ നടത്തി. 76.35 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.60 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.22 ശതമാനമാണ്.
PIB Headquarters
ട്രെയിന് ടൈംടേബിള് കാലാവധി നീട്ടി.
ട്രെയിന് സമയപ്പട്ടികകളായ ട്രെയിന് അറ്റ് എ ഗ്ലാന്സ് ഒക്ടോബര് 2016, സൗത്ത് സോണ് പബ്ലിക് ടൈംടേബിള്, ഒക്ടോബര് 2016 എന്നിവയുടെ കാലാവധി 2017 സെപ്തംബര് 30 വരെ നീട്ടി. ഇതനുസരിച്ച് പുതിയ ടൈംടേബിള് 2017 ഒക്ടോബര് ഒന്നിനാണ് പ്രാബല്യത്തില് വരിക. ആയതിനാല് 2017 സെപ്തംബര് 30 വരെ നിലവിലുള്ള സമയപ്പട്ടികയാകും ട്രെയിനുകള്ക്ക്.
(Visitor Counter : 18
പ്രധാനമന്ത്രിയുടെ ഓഫീസ്
രാമകൃഷ്ണ മഠത്തിലെ സ്വാമി ശിവമയാനന്ദജി മഹാരാജിന്റെ നിര്യാണത്തിൽ പ്രധാനമന്ത്രി അനുശോചിച്ചു
രാമകൃഷ്ണ മഠത്തിലെ സ്വാമി ശിവമയാനന്ദജി മഹാരാജിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "രാമകൃഷ്ണ മഠത്തിലെ സ്വാമി ശിവമയാനന്ദജി മഹാരാജ് സാമൂഹ്യ ശാക്തീകരണത്തെ കേന്ദ്രീകരിച്ചുള്ള വിപുലമായ സാമൂഹ്യ സേവന സംരംഭങ്ങളിൽ സജീവമായി ഏർപ്പെട്ടിരുന്നു. സംസ്കാരത്തിന്റെയും ആത്മീയതയുടെയും ലോകങ്ങൾക്ക് അദ്ദേഹം നൽകിയ സംഭാവനകൾ എപ്പോഴും സ്മരിക്കപ്പെടും. ഓം ശാന്തി.
(
ആരോഗ്യ, കുടുംബക്ഷേമ മന്ത്രാലയം
കോവിഡ് പരിശോധനകളുമായി ബന്ധപ്പെട്ട ലോകാരോഗ്യസംഘടനയുടെ മാർഗ്ഗനിർദ്ദേശങ്ങൾ
ആയിരം പേരിൽ നിന്ന് 0.14 സാമ്പിളുകളോ, ഒരു ദശലക്ഷം ആളുകളിൽ 140 പരിശോധനകളോ പ്രതിദിനം നടത്തണമെന്ന് ലോകാരോഗ്യസംഘടന ശുപാര്ശ ചെയ്തിരുന്നു. എന്നാൽ 2020 സെപ്റ്റംബർ 19 വരെയുള്ള കണക്കുകൾ പ്രകാരം ഒരു ദശലക്ഷം പേരിൽ പ്രതിദിനം 875 പരിശോധനകളാണ് ഇന്ത്യ നടത്തുന്നത്. ഇത് ലോകാരോഗ്യസംഘടന നിഷ്കർഷിച്ചതിനേക്കാൾ ആറ് ഇരട്ടി കൂടുതലാണ്. തമിഴ്നാട്ടിൽ ഒരു ദശലക്ഷം ആളുകളിൽ 1,145 പരിശോധനകളാണ് നടത്തുന്നത്.
ഇന്ത്യൻ വൈദ്യശാസ്ത്ര ഗവേഷണ കൗൺസിൽ 2020 സെപ്റ്റംബർ നാലിന് പുറത്തിറക്കിയ നിർദ്ദേശത്തിൽ, ‘ഓൺ-ഡിമാൻഡ്’ പരിശോധന സൗകര്യത്തിന് അനുവാദം നൽകിയിരുന്നു. പരിശോധനകൾ എല്ലാവർക്കും എളുപ്പത്തിൽ ലഭ്യമാക്കുന്നത് ലക്ഷ്യമി ട്ടാണ് ഈ നീക്കം.
DOPT യുടെ കീഴിലുള്ള iGOT-ദിക്ഷ ഓൺലൈൻ പ്ലാറ്റ്ഫോമിൽ  മെഡിക്കൽ-നോൺ മെഡിക്കൽ ജീവനക്കാർക്കുള്ള ട്രെയിനിങ് മൊഡ്യൂളുകൾ ലഭ്യമാക്കിയിട്ടുണ്ട്. ഇവ പ്രാദേശിക ഭാഷകളിലേക്കും പരിഭാഷപ്പെടുത്തിയിട്ടുണ്ട്. വിവിധ കോഴ്സുകളിൽ ആയി 29.24 ലക്ഷം രജിസ്ട്രേഷനുകൾ ആണ് ഇതുവരെ നടന്നിരിക്കുന്നത്. ആരോഗ്യ കുടുംബക്ഷേമ മന്ത്രാലയത്തിന്റെ വെബ്സൈറ്റിലും പരിശീലനത്തിനായി ഉള്ള പാഠ്യ വസ്തുക്കൾ ലഭ്യമാക്കിയിട്ടുണ്ട്.
കേന്ദ്ര ആരോഗ്യ, കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ലോക്സഭയിൽ രേഖാമൂലം നൽകിയ മറുപടിയിലാണ് ഇക്കാര്യങ്ങൾ വ്യക്തമാക്കിയത്.
പ്രധാനമന്ത്രിയുടെ ഓഫീസ്
വൈറ്റ് ഹൗസ്സിലെ സ്വീകരണ ചടങ്ങിൽ പ്രധാനമന്ത്രിയുടെ പ്രസ്താവന
പ്രസിഡന്റ് ബൈഡൻ,
പ്രഥമ വനിത ഡോ. ജിൽ ബൈഡൻ,
വിശിഷ്ടാതിഥികളേ,
ഊർജ്ജസ്വലരും ഉത്സാഹികളുമായ ഇന്ത്യൻ-അമേരിക്കൻ സുഹൃത്തുക്കളെ
പ്രസിഡന്റ് ബൈഡന്റെ അഭിജാതമായ സ്വാഗതത്തിനും ഉൾക്കാഴ്ചയുള്ള പ്രസംഗത്തിനും
തുടക്കത്തിലേ ഞാൻ എന്റെ ഹൃദയംഗമമായ നന്ദി രേഖപ്പെടുത്തുന്നു.
പ്രസിഡന്റ് ബൈഡൻ, താങ്കളുടെ സൗഹൃദത്തിന് നന്ദി.
സുഹൃത്തുക്കളേ
നിങ്ങൾക്കെല്ലാവർക്കും ആശംസകൾ!
വൈറ്റ് ഹൗസിൽ നടക്കുന്ന ഇന്നത്തെ മഹത്തായ സ്വാഗത ചടങ്ങ് ഇന്ത്യയിലെ 1.4 ബില്യൺ ജനങ്ങൾക്ക് ഒരുതരം ബഹുമതിയാണ്. 1.4 ബില്യൺ രാജ്യക്കാർക്ക് ഇതൊരു ബഹുമതിയാണ്. അമേരിക്കയിൽ താമസിക്കുന്ന 4 ദശലക്ഷത്തിലധികം ഇന്ത്യൻ വംശജർക്കുള്ളതാണ് ഈ ബഹുമതി. ഈ ബഹുമതിക്ക് പ്രസിഡന്റ് ബൈഡനും ഡോ. ജിൽ ബൈഡനും ഞാൻ ഹൃദയംഗമമായ നന്ദി രേഖപ്പെടുത്തുന്നു.
സുഹൃത്തുക്കളേ
ഇന്ത്യയിലെയും അമേരിക്കയിലെയും സമൂഹങ്ങളും സംവിധാനങ്ങളും ജനാധിപത്യ തത്വങ്ങളെ അടിസ്ഥാനമാക്കിയുള്ളതാണ്. രണ്ട് രാഷ്ട്രങ്ങളുടെയും ഭരണഘടനകൾ, അവയുടെ ആദ്യത്തെ മൂന്ന് വാക്കുകൾക്കൊപ്പം, പ്രസിഡന്റ് ബൈഡൻ ഇപ്പോൾ സൂചിപ്പിച്ചതുപോലെ, "ഞങ്ങൾ ജനങ്ങൾ", രണ്ട് രാജ്യങ്ങളിലെയും നമ്മുടെ വൈവിധ്യത്തിൽ നമുക്കുള്ള അഭിമാനത്തെ സൂചിപ്പിക്കുന്നു.
"സർവജന ഹിതയ സർവജന സുഖായ"  എന്ന അടിസ്ഥാന തത്വത്തിൽ ഞങ്ങൾ വിശ്വസിക്കുന്നു. കോവിഡിന് ശേഷമുള്ള കാലഘട്ടത്തിൽ, ലോകക്രമം ഒരു പുതിയ രൂപത്തിലാണ്. ഈ കാലഘട്ടത്തിൽ, ഇന്ത്യയും അമേരിക്കയും തമ്മിലുള്ള സൗഹൃദം ലോകത്തിന്റെ മുഴുവൻ കഴിവുകൾ വർധിപ്പിക്കുന്നതിൽ നിർണായകമാകും.ആഗോള നന്മയ്ക്കും ആഗോള സമാധാനത്തിനും സ്ഥിരതയ്ക്കും സമൃദ്ധിക്കും വേണ്ടി ഒരുമിച്ച് പ്രവർത്തിക്കാൻ ഇരുരാജ്യങ്ങളും പ്രതിജ്ഞാബദ്ധരാണ്.നമ്മുടെ ശക്തമായ തന്ത്രപരമായ പങ്കാളിത്തം ജനാധിപത്യത്തിന്റെ ശക്തിയുടെ വ്യക്തമായ തെളിവാണ്.
ഏകദേശം മൂന്ന് പതിറ്റാണ്ടുകൾക്ക് മുമ്പ് ഞാൻ ഒരു സാധാരണ പൗരനെന്ന നിലയിൽ അമേരിക്കയിലേക്കുള്ള ഒരു യാത്ര ആരംഭിച്ചു, അക്കാലത്ത് ഞാൻ വൈറ്റ് ഹൗസ് പുറത്ത് നിന്ന് മാത്രമേ കണ്ടിട്ടുള്ളൂ. പ്രധാനമന്ത്രിയായ ശേഷം പലതവണ ഇവിടെ സന്ദർശിക്കാനുള്ള ഭാഗ്യം എനിക്കുണ്ടായിട്ടുണ്ട്. എന്നിരുന്നാലും, ഇത്രയും വലിയ അളവിൽ ഇന്ത്യൻ-അമേരിക്കൻ സമൂഹത്തിനായി വൈറ്റ് ഹൗസിന്റെ വാതിലുകൾ ആദ്യമായി തുറക്കുന്നത് ഇന്നാണ്. അമേരിക്കയിലെ ഇന്ത്യൻ സമൂഹത്തിലെ ജനങ്ങൾ അവരുടെ കഴിവും കഠിനാധ്വാനവും അർപ്പണബോധവും കൊണ്ട് ഇന്ത്യയുടെ മഹത്വം വർധിപ്പിക്കുകയാണ്. നിങ്ങളെല്ലാവരും ഞങ്ങളുടെ ബന്ധത്തിന്റെ യഥാർത്ഥ ശക്തിയാണ്.
ഇന്ന് നിങ്ങൾക്ക് ലഭിച്ച ബഹുമതിക്ക് ഞാൻ പ്രസിഡന്റ് ബൈഡനും ഡോ. ജിൽ ബൈഡനും എന്റെ ഹൃദയംഗമമായ അഭിനന്ദനങ്ങൾ അറിയിക്കുന്നു. അവരോടുള്ള എന്റെ നന്ദി അളവറ്റതാണ്, എനിക്ക് അവരോട് എത്ര നന്ദി പറഞ്ഞാലും മതിയാകില്ല.
സുഹൃത്തുക്കൾ,
അൽപ്പസമയത്തിനകം ഞാനും പ്രസിഡന്റ് ബൈഡനും ഇന്ത്യ-യുഎസ് ബന്ധങ്ങളെക്കുറിച്ചും പ്രാദേശികവും ആഗോളവുമായ വിഷയങ്ങളെക്കുറിച്ചും വിപുലമായ ചർച്ചകളിൽ ഏർപ്പെടും. ഞങ്ങളുടെ സംഭാഷണം എല്ലായ്പ്പോഴും വളരെ ക്രിയാത്മകവും ഫലപ്രദവുമാകുമെന്ന് എനിക്ക് ഉറപ്പുണ്ട്. ഉച്ചയ്ക്ക് ശേഷം ഒരിക്കൽ കൂടി യു.എസ് കോൺഗ്രസിനെ അഭിസംബോധന ചെയ്യാൻ എനിക്ക് അവസരം ലഭിക്കും. ഈ ബഹുമതിക്ക് ഞാൻ നിങ്ങളോട് നന്ദിയുള്ളവനാണ്.
ഇന്ത്യയിലെ 1.4 ബില്യൺ ജനങ്ങളോടൊപ്പം ഞാനും, ഇന്ത്യൻ ത്രിവർണ്ണ പതാകയും അമേരിക്കൻ "നക്ഷത്രങ്ങളും വരകളും" എപ്പോഴും പുതിയ ഉയരങ്ങളിൽ എത്തട്ടെ എന്ന് ആശംസിക്കുന്നു.
പ്രസിഡന്റ് ബൈഡൻ, ഡോ. ജിൽ ബൈഡൻ,
ഒരിക്കൽ കൂടി, നിങ്ങളുടെ സ്നേഹപൂർവമായ ക്ഷണത്തിനും ഊഷ്മളമായ സ്വാഗതത്തിനും അഭിജാതമായ ആതിഥ്യമര്യാദയ്ക്കും 1.4 ബില്യൺ ഇന്ത്യക്കാർക്ക് വേണ്ടി ഞാൻ എന്റെ നന്ദി അറിയിക്കുന്നു.
ജയ് ഹിന്ദ്!
ദൈവം അമേരിക്കയെ അനുഗ്രഹിക്കട്ടെ.
ഒത്തിരി നന്ദി!
ND
(
പ്രത്യേക സേവനങ്ങളും ഫീച്ചറുകളും
അന്താരാഷ്ട്ര തീര ശുചീകരണ ദിനം: ശുചീകരണ പ്രവർത്തനങ്ങളുടെ ഉദ്ഘാടനം കേന്ദ്രമന്ത്രി വി.മുരളീധരൻ നിർവഹിക്കും
അന്താരാഷ്ട്ര തീര ശുചീകരണ ദിനത്തിന്റെ ഭാഗമായുള്ള ശുചീകരണ പ്രവർത്തനങ്ങൾ തിരുവനന്തപുരത്ത് കേന്ദ്ര വിദേശകാര്യ സഹമന്ത്രി ശ്രീ വി മുരളീധരൻ നാളെ  ഉദ്ഘാടനം ചെയ്യും. കേന്ദ്ര ഗവണ്മെന്റിന്റെ 75 ദിവസം നീണ്ടുനിൽക്കുന്ന "സ്വച്ഛ് സാഗർ, സുരക്ഷിത് സാഗർ" തീരദേശ ശുചീകരണ പരിപാടിയുടെ ഭാഗമാണിത്. രാവിലെ 8 മണിക്ക് കോവളം ബീച്ചിലാണ് പരിപാടി.
ലോകത്തിലെ ഏറ്റവും ദൈർഘ്യമേറിയതും വലുതുമായ തീരദേശ ശുചീകരണ പരിപാടി കേന്ദ്ര ഭൗമ ശാസ്ത്ര മന്ത്രാലയമാണ് ഏകോപിപ്പിക്കുന്നത്. കേന്ദ്ര മന്ത്രാലയങ്ങളുടെയും തീരദേശ സംസ്ഥാനങ്ങളിലെ ഗവണ്മെന്റുകളുടെയും കൂടി സഹകരണത്തോടെയാണ് പരിപാടി നടപ്പിലാക്കുന്നത്. സെപ്തംബർ 17ന് അന്താരാഷ്ട്ര തീരദേശ ശുചീകരണ ദിനത്തിന്റെ ഭാഗമായി രാജ്യത്തിന്റെ വിവിധ ഭാഗങ്ങളിൽ നടക്കുന്ന പരിപാടികളിൽ കേന്ദ്രമന്ത്രിമാർ, ഗവർണർമാർ, സംസ്ഥാന മന്ത്രിമാർ തുടങ്ങിയവർ പങ്കെടുക്കും.
നാഷണൽ സെന്റർ ഫോർ എർത്ത് സയൻസ് സ്റ്റഡീസ് ഡയറക്ടർ പ്രൊഫ. ജ്യോതിരഞ്ജൻ എസ്.റേ പരിപാടിയിൽ അധ്യക്ഷത വഹിക്കും.
കൊച്ചിയിൽ നടക്കുന്ന തീരദേശ ശുചീകരണ ദിന പരിപാടിയിൽ ഗവർണർ ശ്രീ ആരിഫ് മുഹമ്മദ് ഖാൻ പങ്കെടുക്കും.
നാഷണൽ സർവീസ് സ്കീം , ഇന്ത്യൻ കോസ്റ്റ് ഗാർഡ്, ദേശീയ ദുരന്ത നിവാരണ അതോറിറ്റി , സീമ ജാഗരൺ മഞ്ച്, എസ്എഫ് ഡി , പര്യാവരൺ സംരക്ഷൺ ഗതിവിധി മറ്റ് സാമൂഹിക സംഘടനകൾ, വിദ്യാഭ്യാസ സ്ഥാപനങ്ങൾ തുടങ്ങിയവയും ശുചീകരണ പ്രവർത്തനങ്ങളിൽ പങ്കെടുത്തുവരികയാണ്.
NS
(Visitor Counter : 52
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 204.60 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.91 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,39,792
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,734 പേര്ക്ക്
രോഗമുക്തി നിരക്ക് നിലവില് 98.49%
പ്രതിവാര രോഗസ്ഥിരീകരണ നിരക്ക് 4.79%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 204.60 കോടി  പിന്നിട്ടു. 2,71,14,804 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.91 കോടി യിലധികം 3,91,03,881 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ
ഡോസ് നല്കി. 18 - 59 വയസ് പ്രായമുള്ളവര്ക്കുള്ള കരുതല് ഡോസ് 2022 ഏപ്രില് 10 മുതല് ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,11,866
രണ്ടാം ഡോസ് 1,00,91,088
കരുതല് ഡോസ് 63,54,734
മുന്നണിപ്പോരാളികള്
ഒന്നാം ഡോസ് 1,84,30,813
രണ്ടാം ഡോസ് 1,76,72,669
കരുതല് ഡോസ് 1,22,99,855
12-14 പ്രായപരിധിയിലുള്ളവര്
ഒന്നാം ഡോസ് 3,91,03,881
രണ്ടാം ഡോസ് 2,80,47,871
15-18 പ്രായപരിധിയിലുള്ളവര്
ഒന്നാം ഡോസ് 6,12,21,581
രണ്ടാം ഡോസ് 5,11,15,466
18-44 പ്രായപരിധിയിലുള്ളവര്
ഒന്നാം ഡോസ് 55,95,79,996
രണ്ടാം ഡോസ് 50,90,00,319
കരുതല് ഡോസ് 2,47,91,480
45-59 പ്രായപരിധിയിലുള്ളവര്
ഒന്നാം ഡോസ് 20,36,97,579
രണ്ടാം ഡോസ് 19,53,27,258
കരുതല് ഡോസ് 1,65,16,683
60നുമേല് പ്രായമുള്ളവര്
ഒന്നാം ഡോസ് 12,74,47,521
രണ്ടാം ഡോസ് 12,20,65,806
കരുതല് ഡോസ് 3,29,04,615
കരുതല് ഡോസ് 9,28,67,367
ആകെ 2,04,60,81,081
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,39,792. ; ഇത് രാജ്യത്തെ മൊത്തം സജീവ കേസുകളുടെ 0.32% ആണ്.
ദേശീയ രോഗമുക്തി നിരക്ക് 98.49 % ആണ്. കഴിഞ്ഞ 24 മണിക്കൂറിനുള്ളില് 17,897 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം
4,33,83,787 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 13,734 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,11,102 പരിശോധനകള് നടത്തി. ആകെ 87.58 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
(രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 4.79 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.34 ശതമാനമാണ്.
ND
പ്രധാനമന്ത്രിയുടെ ഓഫീസ്
ആന്ധ്ര പ്രദേശിലെ അനന്തപൂർ ജില്ലയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരന്തബാധിതർക്ക് ആശ്വാസധനം പ്രഖ്യാപിച്ചു
ആന്ധ്ര പ്രദേശിലെ അനന്തപൂർ ജില്ലയിലുണ്ടായ ദാരുണമായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്നുള്ള സഹായധനവും പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
ആന്ധ്ര പ്രദേശിലെ അനന്തപൂർ ജില്ലയിലുണ്ടായ ദാരുണമായ അപകടത്തെത്തുടർന്ന് ജീവൻ നഷ്ടപ്പെട്ടതിൽ വേദനിക്കുന്നു. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. മരിച്ചവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം നൽകും: പ്രധാനമന്ത്രി"
ND
ഇലക്ട്രോണിക്സ് & ഐ.ടി മന്ത്രാലയം
സാങ്കേതികവിദ്യ കൂടുതലായി ഉൾപ്പെടുത്തിയുള്ള ഭരണത്തിനായി സമാന ചിന്തയുള്ള രാഷ്ട്രങ്ങളുമായി ചേർന്ന് പ്രവർത്തിക്കാൻ ഇന്ത്യ തയ്യാറാണെന്ന് കേന്ദ്ര ഐടി സഹമന്ത്രി ശ്രീ രാജീവ് ചന്ദ്രശേഖർ
ന്യൂഡൽഹി, സെപ്റ്റംബർ 02, 2021
ഇന്നലെ നടന്ന UNCTAD ഉന്നതതല നയ സംഭാഷണത്തിൽ, കേന്ദ്ര ഇലക്ട്രോണിക്സ്, ഐടി സഹമന്ത്രി ശ്രീ രാജീവ് ചന്ദ്രശേഖർ ഡിജിറ്റൽവൽക്കരണത്തിലെ ഇന്ത്യൻ വിജയഗാഥ പങ്കുവെച്ചു. സാമൂഹിക ശാക്തീകരണം, ഡിജിറ്റൽ സാങ്കേതിക വിദ്യയിലേക്ക് കൂടുതൽ പേരെ ഉൾപ്പെടുത്തൽ എന്നിവ ലക്ഷ്യമിട്ടുള്ള നയങ്ങൾ നടപ്പാക്കിയതിന്റെ അനുഭവങ്ങൾ ഇന്ത്യ, ഇന്തോനേഷ്യ, ശ്രീലങ്ക എന്നിവിടങ്ങളിൽ നിന്നുള്ള മന്ത്രിമാർ സംഭാഷണത്തിന്റെ ഭാഗമായി പങ്കിട്ടു. UNCTAD-ഇൻറ്റെ പതിനഞ്ചാമത് മന്ത്രിതല സമ്മേളനത്തിന് മുന്നോടിയായാണ് വെബ്ബിനാർ സംഘടിപ്പിച്ചത്
ഇന്റർനെറ്റ് കണക്ഷനുകളുടെ അടിസ്ഥാനത്തിൽ ഏറ്റവും കൂടുതൽ കണക്ടിവിറ്റിയുള്ള ലോകത്തിലെ വലിയ രാഷ്ട്രങ്ങളിൽ ഒന്നാണ് ഇന്ത്യയെന്ന് ശ്രീ രാജീവ് ചന്ദ്രശേഖർ അഭിപ്രായപ്പെട്ടു. 80 കോടിയോളം ജനങ്ങൾ രാജ്യത്ത് ഓൺലൈൻ സൗകര്യങ്ങൾ ഉപയോഗപ്പെടുത്തുന്നുണ്ട്. കൂടാതെ ഗ്രാമീണ മേഖലയിൽ നടപ്പാക്കുന്ന ലോകത്തിലെ തന്നെ ഏറ്റവും വലിയ ബ്രോഡ്ബാൻഡ് പദ്ധതികളിൽ ഒന്ന് രാജ്യത്ത് പുരോഗമിക്കുകയാണ്.
കഴിഞ്ഞ ആറു വർഷക്കാലം കൊണ്ട് പൗരനും ഭരണകൂടവും തമ്മിലുള്ള അകലം ഏറെ കുറയ്ക്കാൻ കഴിഞ്ഞതായും അദ്ദേഹം അഭിപ്രായപ്പെട്ടു. ഡിജിറ്റൽ ഐഡൻഡിറ്റി, ഡിജിറ്റൽ പണമിടപാട് സംവിധാനങ്ങൾ, ഡിജിറ്റൽ സാക്ഷരത തുടങ്ങിയ പൊതു ഡിജിറ്റൽ പ്ലാറ്റ്ഫോമുകൾ, സാങ്കേതിക വിദ്യ എന്നിവയുടെ പരമാവധി ഉപയോഗത്തിലൂടെയാണ് ഇത് സാധ്യമായത്. ഇതിലൂടെ ജനങ്ങൾക്കായുള്ള സബ്സിഡി അനർഹരിലേക്ക് എത്തുന്നത് തടയാനും കഴിഞ്ഞു.
സാങ്കേതിക വിദ്യയുടെ പ്രാധാന്യത്തെപ്പറ്റി സംസാരിക്കവേ, പൊതുജനങ്ങൾക്കും ചെറുകിട വ്യവസായ സംരംഭങ്ങൾക്കുമായി ഭരണകൂടം പ്രവർത്തിക്കുന്നതിലൂടെ സാങ്കേതികവിദ്യയുടെ ശക്തി, ഇന്ത്യ ലോകത്തിനു മുൻപിൽ തെളിയിച്ചതായും കേന്ദ്ര മന്ത്രി അഭിപ്രായപ്പെട്ടു.
സാങ്കേതികവിദ്യ കൂടുതലായി ഉൾപ്പെടുത്തിയുള്ള ഭരണ വികസനരംഗത്ത്, സമാന ചിന്തയുള്ള രാഷ്ട്രങ്ങളുമായി ചേർന്ന് പ്രവർത്തിക്കാൻ ഇന്ത്യ തയ്യാറാണെന്നും ശ്രീ ചന്ദ്രശേഖർ വ്യക്തമാക്കി.
RRTN/SKY
(Visitor Counter : 117
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 193.31 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.38 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 17,698
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,706 പേര്ക്ക്
രോഗമുക്തി നിരക്ക് നിലവില് 98.74%
പ്രതിവാര രോഗസ്ഥിരീകരണ നിരക്ക് 0.58 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 193.31 കോടി  പിന്നിട്ടു. 2,45,16,503 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.38 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,906
രണ്ടാം ഡോസ് 1,00,39,413
കരുതല് ഡോസ് 52,08,077
മുന്നണിപ്പോരാളികള്
ഒന്നാം ഡോസ് 1,84,18,963
രണ്ടാം ഡോസ് 1,75,83,011
കരുതല് ഡോസ് 86,59,650
12-14 പ്രായപരിധിയിലുള്ളവര്
ഒന്നാം ഡോസ് 3,38,07,441
രണ്ടാം ഡോസ് 1,60,92,782
15-18 പ്രായപരിധിയിലുള്ളവര്
ഒന്നാം ഡോസ് 5,94,38,903
രണ്ടാം ഡോസ് 4,56,18,932
18-44 പ്രായപരിധിയിലുള്ളവര്
ഒന്നാം ഡോസ് 55,71,12,451
രണ്ടാം ഡോസ് 48,97,57,417
കരുതല് ഡോസ് 8,44,591
45-59 പ്രായപരിധിയിലുള്ളവര്
ഒന്നാം ഡോസ് 20,32,43,126
രണ്ടാം ഡോസ് 19,07,93,200
കരുതല് ഡോസ് 13,77,014
60നുമേല് പ്രായമുള്ളവര്
ഒന്നാം ഡോസ് 12,70,85,349
രണ്ടാം ഡോസ് 11,89,97,429
കരുതല് ഡോസ് 1,86,72,697
കരുതല് ഡോസ് 3,47,62,029
ആകെ 1,93,31,57,352
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 17,698 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,070 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,13,440 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,706 പേര്ക്കാണ്.
കഴിഞ്ഞ 24 മണിക്കൂറിനുള്ളില് 2,78,267 പരിശോധനകള് നടത്തി. ആകെ 85 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.58 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.97 ശതമാനമാണ്.
(ND